স্বাধীনতার মূল্য

 নাছিমা আক্তার পপি

৭১ এর দিনগুলো ছিল নিদারুণ নিষ্ঠুর,

হৃদয় দুয়ারে আজও শুনি হাহাকারের সুর।

হানাদারের কবল থেকে রক্ষা পায়নি কেউ,

রক্তের স্রোতে বয়েছিল ৭১ এর ঢেউ।

লক্ষ লক্ষ মা-বোনের ইজ্জতের বিনিময়ে ,

এলে ফিরে ‘বাংলা মা’ স্বাধীনতা নিয়ে।

কত মায়ের বুক হলো সন্তান হারা ,

কত নারী বিধবা হলো ,বোন হলো ভাই হারা।

’বাংলা মা’ তোমার জন্য জীবন দিল যারা,

ধন্য তাদের জন্ম, ধন্য যেনো তারা।

হাসি মুখে তোমার সন্তানেরা জীবন দিল বলি,

তাই মোরা আজ স্বাধীন দেশে ,স্বাধীন পথে চলি।

সেই দিনের সেই নির্মমনিষ্ঠুর বর্বরতার গ্লানি,

আজও মোদের প্রাণে প্রাণে যায় আঘাত হানি।

ভুলতে পারিনা ‘বাংলা মা’ তোমার অপমানের কথা,

নৃশংসতার শিকল পড়ে তুমি ছিলে মাতা।

পাশে ছিল সেদিন ‘মা’ তোমার বাঙালি সন্তান।

নির্ভয়ে তোমার জন্য জীবন করল দান।

তোমার বাঙালি সন্তান , ‘মা’ তোমার অহংকার,

ফিরিয়ে দিল ভাষা আর স্বাধীনতা সবার।

৭১ এর দিনগুলো ‘মা’ হৃদয়ে রাখবো তুলে,

যার প্রতিদানে আজও ঘুমাই মাগো তোমার কোলে।